**Navodilo za izpolnjevanje obrazca**

|  |  |
| --- | --- |
| **Zahtevek se vlaga za odpust plačila trošarine** | *Označi se status vložnika zahteve.* |
| **Davčno obdobje** | *Poslovno leto kot davčno obdobje se uporabi v primeru uveljavljanja odpusta plačila trošarine v režimu odloga za primanjkljaj iz naslova skladiščenja.* |
| **1. Identifikacijski podatki** | *Vpišejo se ustrezni podatki.* |
| **2. Navedba razlogov za odpust plačila trošarine** | *Opišejo se razlogi za odpust plačila, ki jih lahko uveljavlja vložnik glede na status.* |
| **3. Trošarinski izdelki** | *V stolpec (1) se označi trošarinske izdelke, ki so predmet odpusta.*  *V stolpec (2) se vpiše količina trošarinskih izdelkov, za katere se uveljavlja odpust plačila trošarine. Vse količine trošarinskih izdelkov se vpišejo na tri decimalna, razen za pivo na štiri decimalna mesta Količina za etanol z vsebnostjo 80 vol. % ali več (nedenaturiran), denaturirani etanoli, s katero koli vsebnostjo etanola in drug etilni alkohol se vpiše tako, da se preračuna na 100% prostorninske vsebnosti alkohola na en hektoliter etilnega alkohola. V primeru, da imamo 30 litrov 20% etilnega alkohola, se količina izračuna na sledeči način: (30l/100)\*0,2=0,060 hl alk.*  *V stolpec (3) se vpiše zaporedna številka spodaj navedene pravne podlage za odpust plačila trošarine glede na status vložnika zahtevka.* |
| **Imetnik trošarinskega skladišča in oproščeni uporabnik z zahtevkom uveljavljata odpust plačila trošarine za trošarinske izdelke za katere velja, da:** | * je bil zanje ugotovljen primanjkljaj, ki je neposredno povezan s procesom skladiščenja ali prevoza izdelkov **(1. tč., 1. odstavka 18. člena ZTro-1)**, * so bili uporabljeni kot vzorci za analize v zvezi s testiranjem proizvodnje oziroma za znanstvene namene **(3. tč., 1. odstavka 18. člena ZTro-1),** * so bili predloženi in uporabljeni za namene kontrole kakovosti **(4. tč., 1. odstavka 18. člena ZTro-1)**. |
| **Pooblaščeni uvoznik z zahtevkom uveljavlja odpust plačila za trošarinske izdelke** | * za katere je ugotovljen primanjkljaj, ki je neposredno povezan s procesom prevoza **(2. odstavek 18. člena ZTro-1**). |
| **4. Priloge** | *Navedejo se ustrezna dokazila glede na razlog za uveljavljanje odpusta plačila trošarine.* |